Enamiĝinteco

eta|Paro enamiĝinta en Ganao
eta|Ilustrita bildo en Mahābhārata - rolulino Ulupi enamiĝinta kun Arĝuna
Enamiĝinteco estas intensa sento de altiro al alia homo. Laŭ la perspektivo de la psikologio enamiĝintecon akompanas mallarĝiĝo de la konscio, kiu favoras misjuĝojn pri la objekto de tiu sento. Oni emas pretervidi mankojn de la alia homo aŭ percepti tiun speciale pozitiva. Enamiĝinteco ne estas longadaŭra stato. Ĝi iom post iom malaperas aŭ sin transformas je amo. La emocio de enamiĝinteco povas esti unudirekta, do ne respondita.

La procezo de la enamiĝo kaj ties sekvoj en la menso kaj vivo de la homoj ludis ĉiam gravan rolon en literaturo, teatro kaj aliaj artoj. Foje tiu temo estas kerna en specifaj tipoj de verkoj, epokoj aŭ skoloj, ekzemple en Romantikismo.

 Skalo de la pasia amo 
En psikologia esplorado, estas akcepteble uzi la skalon de la pasia amo por mezuri la intensecon de emocioj dum enamiĝo. Ĉi tiu skalo ankaŭ estas bona por mezuri sentojn en pli postaj stadioj de romantika amo, tamen respondantoj kutime taksas sin precipe alte sur ĉi tiu skalo kiam ili estas enamiĝantaj. Ĉiu ŝtupo sur la skalo povas ricevi takson de 1 ĝis 9, laŭ kiom ĝusta ĝi estas laŭ la respondanto.

Laŭ ĉi tiu skalo, la komponantoj de enamiĝo estas obsedo, kiu estas sufiĉe simila al patologia situacio de obseda-kompulsia malsano, idealigohttps://en.wikipedia.org/wiki/Idealization_and_devaluation, deziro koni la alian kaj esti konata de li, seksallogo, negativaj sentoj kiam aferoj iras ne glate aŭ eĉ malbone, fizika ekscitiĝo, deziro al reciprokeco, deziro al kuniĝo kaj kompleteco, provoj diagnozi la sentojn de la alia, provizante helpon al la alia kaj provante konservi fizikan proksimecon.

La skalaj ŝtupoj estas:

 Ekde la rilato kun mia amato komenciĝis, miaj sentoj estas kiel onda fervojo
 Mi sentos min malespera, se mia amato forlasos min
 Kelkfoje, mia korpo tremas pro ekscito ĉe la vido de mia amato
 Mi ĝuas studi la movojn kaj angulojn de la korpo de mia amato
 Mi ne povas regi miajn pensojn. Ili estas obseditaj de mia amato.
 Mi sentos ĝojon, se mi faros ion, kio feliĉigos mian amaton
 Mi preferus resti en kuneco de mia amato ol en kuneco de iu alia persono
 Mi estus ĵaluza, se mi pensus, ke mia amato enamiĝas al alia persono
 Neniu povas ami mian amaton kiel mi
 Mi havas deziron scii ĉion kion mi povas pri mia amato
 Mi volas mian amaton ĉiumaniere - fizike, emocie kaj mense
 Mi volas ami mian amaton eterne
 Profunda rigardo en la okulojn de mia amato igas min "fandi"
 Mi havas neelĉerpeblan apetiton por amo de mia amato
 Por mi, mia amato estas la perfekta romantika partnero
 Mia korpo reagas, kiam mia amato tuŝas min
 Mi havas senton de tenero al mia amato
 mia amato povas alporti al mi pli da ĝojo ol iu ajn alia homo
 Mia objekto de amo estis ĉiam en miaj pensoj
 Se mi estas disigita de mia amato dum longa tempo, mi sentos min profunde soleca
 Kelkfoje estas malfacile por mi koncentriĝi pri mia laboro, ĉar mia amato estas en miaj pensoj.
 Scii, ke mia amato zorgas pri mi, igas min senti min kompleta
 Mi volas, ke mia amato konu min - miajn pensojn, miajn timojn kaj miajn esperojn
 Mi havas fortan deziron trovi signojn, kiuj indikas la amon de mia amato al mi
 Se mia amato trapasas malfacilan tempon, mi forlasos miajn okupojn kaj faros ĉion por helpi lin
 Ĉeestante kun mia amato ekestas en mi viglaj sentoj
 En la ĉeesto de mia amato, mi sopiras tuŝi kaj esti tuŝita
 Ekzisto sen mia amato estus malgaja kaj morna
 Mi havas fortan altiron al mia amato
 Intensa deprimo frapas min, kiam aferoj ne bone iras kun mia amato

 Citaĵoj 

 Referencoj 

 Vidu ankaŭ 
 La unua amo (romano)

Kategorio:Amo
Kategorio:Interpersona rilatado